text: 'এনএক্সটি ইউনাইটেড কিংডম চ্যাম্পিয়নশিপ' (বাংলাঃ এনএক্সটি যুক্তরাজ্য শিরোপা) যুক্তরাষ্ট্রের পেশাদার কুস্তি সংস্থা ডাব্লিউডাব্লিউই কর্তৃক প্রতিষ্ঠিত একটি সক্রিয় শিরোপা। এটি মূলত ডাব্লিউডাব্লিউই-এর যুক্তরাজ্য ভিত্তিক ব্র্যান্ড এনএক্সটি ইউকে'র কুস্তি প্রতিযোগীদের জন্য শীর্ষ শিরোপা হিসেবে স্বীকৃত। সাধারণত এনএক্সটি-এর বিভিন্ন প্রতিযোগিতা অনুষ্ঠানে ও স্বাধীন কুস্তি সংস্থার প্রতিযোগিতায় এই শিরোপার জন্য লড়াই হয়ে থাকে। ওয়াল্টার শিরোপাটির বর্তমান ধারক এবং এটা ওয়াল্টারের প্রথম শিরোপা।
  
  ১৫ ডিসেম্বর ২০১৬-এ 'ডাব্লিউডাব্লিউই ইউনাটেড কিংডম চ্যাম্পিয়নশিপ' হিসাবে শিরোপাটি প্রতিষ্ঠিত হয়। শিরোপা প্রতিষ্ঠার পর, জানুয়ারি ২০১৭তে অনুষ্ঠিত ডাব্লিউডাব্লিউই ইউনাইটেড কিংডম চ্যাম্পিয়নশিপ প্রতিযোগিতার বিজয়ীকে পুরস্কার স্বরূপ এই শিরোপা দেয়া হয়েছিল। টাইলার বেট ঐ প্রতিযোগিতার বিজয়ী হিসেবে প্রথম 'ইউনাইটেড কিংডম চ্যাম্পিয়ন' হয়েছিলেন। আগস্ট ২০১৮ এনএক্সটি ইউকে ব্র্যান্ডের খেলা ধারণ ও অক্টোবর হতে ডাব্লিউডাব্লিউই'র নিজস্ব টেলিভিশন চ্যানেল ডাব্লিউডাব্লিউই নেটওয়ার্কে প্রচার শুরু হয়। এনএক্সটি ইউকে ব্র্যান্ডের অভিষেকের আগ পর্যন্ত, শিরোপাটির জন্য প্রাথমিকভাবে ডাব্লিউডাব্লিউই-এর এনএক্সটি এবং যুক্তরাজ্যভিত্তিক স্বাধীন কুস্তি প্রতিযোগিতা সংস্থার প্রযোজিত অনুষ্ঠান সমূহে খেলা হতো। জানুয়ারি ২০২০ হতে শিরোপার নাম পরিবর্তন করে এনএক্সটি ইউকে'র শীর্ষ শিরোপা হিসাবে প্রতিস্থাপন করা হয়।
  
  ইতিহাস 
  ১৫ ডিসেম্বর ২০১৬, লন্ডনের ওটু এরেনায় আয়োজিত এক সংবাদ সম্মেলনে ডাব্লিউডাব্লিউই'র প্রধান পরিচালন কর্মকর্তা ও এনএক্সটি ব্র্যান্ডের প্রধান ট্রিপল এইচ জানান যে, ডাব্লিউডাব্লিউই-এর নতুন যুক্তরাজ্য বিভাগের জন্য প্রতিষ্ঠিত ডাব্লিউডাব্লিউই ইউনাইটেড কিংডম চ্যাম্পিয়নশিপ -এর জন্য ১৬ জন পেশাদার কুস্তিগিরের জন্য 'পরাজিত হলে বিদায়' ফরম্যাটের একটি  প্রতিযোগিতা হবে। ১৪ ও ১৫ জানুয়ারী ২০১৭, প্রতিযোগিতাটি অনুষ্ঠিত হয়েছিল এবং ডাব্লিউডাব্লিউই নেটওয়ার্কে প্রচারিত হয়েছিল। প্রতিযোগিতার বিজয়ী হিসেবে টাইলার বেট প্রথম ডাব্লিউডাব্লিউই ইউনাইটেড কিংডম চ্যাম্পিয়নশিপ  শিরোপা জেতেন।
  
  উদ্বোধনী প্রতিযোগিতার পর, শিরোপাটি আর বেশি প্রচারের আলোয় আসে ডাব্লিউডাব্লিউই-এর এনএক্সটি ব্র্যান্ডের সাপ্তাহিক অনুষ্ঠানে দেখানোর পর। ২৮ জানুয়ারী ২০১৭,  টেক্সাসের সান আন্তোনিওতে এনএক্সটি-র একটি ধারণকৃত( ১ ফেব্রুয়ারিতে প্রচারিত) পর্বে টাইলার বেট প্রথম শিরোপাধারী হিসেবে আত্মপ্রকাশ করেছিলেন। ফ্লোরিডার উইন্টার পার্কে এনএক্সটি'র 'নিজস্ব বাড়ি' হিসেবে খ্যাত ফুল সেইল বিশ্ববিদ্যালয়ের এরেনায় ধারণ করা পর্বে (১৫ ফেব্রুয়ারিতে প্রচারিত)  টাইলার বেট প্রথম বার শিরোপারক্ষার খেলায় ট্রেন্ট সেভেনকে পরাজিত করেছিলেন। ডাব্লিউডাব্লিউই-এর বাইরে প্রথমবারের মতো শিরোপা রক্ষার ম্যাচ অনুষ্ঠিত হয়েছিল লন্ডন ভিত্তিক প্রগ্রেস রেসলিংয়ের একটি অনুষ্ঠানে। যেটা রেসলম্যানিয়া এক্সেসের অংশ হিসাবে ৩১ মার্চ ফ্লোরিডার অরল্যান্ডোতে অনুষ্ঠিত হয়। এই ম্যাচে  টাইলার বেট মার্ক অ্যান্ড্রুজের বিপক্ষে শিরোপা ধরে রেখেছিলেন। ২০ মে ২০১৭তে অনুষ্ঠিত এনএক্সটি টেকওভার:শিকাগোতে, পিট ডান  টাইলার বেটকে পরাজিত করলে প্রথম বার শিরোপাটি হাত বদল হয়। যুক্তরাজ্য বিভাগের বাইরের কুস্তিগির হিসেবে জনি গারগানো ১৮ নভেম্বরের এনএক্সটি'র পর্বে (২২ নভেম্বর প্রচারিত) এই শিরোপার জন্য লড়েছেন এবং ব্যর্থ হয়েছিলেন।
  
  শিরোপাটি ডাব্লিউডাব্লিউই নেটওয়ার্কের যুক্তরাজ্যে প্রযোজিত কুস্তির অনুষ্ঠান গুলির জন্য শীর্ষ শিরোপা হিসেবে ২০১৬ সালের ডিসেম্বরে উন্মোচন করা হয়েছিল তবে ২০১৮-এর মধ্যবর্তী সময়ে ডাব্লিউডাব্লিউই তাদের যুক্তরাষ্ট্র ভিত্তিক এনএক্সটি ব্র্যান্ডের সহযোগী ব্র্যান্ড এনএক্সটি ইউকে প্রতিষ্ঠা না করা পর্যন্ত এটা ডাব্লিউডাব্লিউই'র যুক্তরাজ্য বিভাগের শীর্ষ শিরোপা হিসেবে গণ্য হয়নি। এনএক্সটি ইউকে  ব্র্যান্ডের অনুষ্ঠানমালা আগস্ট ২০১৮  হতে ধারণ শুরু হয়। উদ্বোধনী পর্ব ১৭ অক্টোবর প্রচার হয়। উদ্বোধনী পর্বে পিট ডান নোয়াম দারের বিরুদ্ধে শিরোপা রক্ষার লড়াই জিতে নেন। ১৭ জানুয়ারি ২০২০ তারিখে এনএক্সটি ইউকের  ধারণকৃত পর্বে, ব্র্যান্ডের শীর্ষ শিরোপা হিসেবে এর নাম পরিবর্তন করে এনএক্সটি ইউনাইটেড কিংডম চ্যাম্পিয়নশিপ  করা হয়।
  
  উদ্বোধনী প্রতিযোগিতা
  
  চ্যাম্পিয়নশিপ বেল্ট নকশা 
  থাম্ব|শিরোপার কেন্দ্রীয় প্লেট যুক্তরাজ্যের রাজকীয় বাহিনীর প্রতীক দ্বারা অনুপ্রাণিত। |alt=
  বেল্টটির মূল নকশা, ২০১৪ সালে প্রবর্তিত ডাব্লিউডাব্লিউই চ্যাম্পিয়নশিপ বেল্টের অনুরূপ, তবে উল্লেখযোগ্য পার্থক্য রয়েছে। মাঝের মূলপ্লেটে  ডাব্লিউডাব্লিউই'র লোগোর পরিবর্তে, যুক্তরাজ্যের রাজকীয় প্রতীকের নকশা অনুসরণ করা হয়েছে, এই নকশায় একটি বর্মের উভয় পাশে (চিরাচরিত ইউনিকর্নের পরিবর্তে) একটি সিংহ এবং একটি ঘোড়া রয়েছে। বর্মের শীর্ষে মুকুট ধারণ করা। নকশার শীর্ষে থাকা ব্যানারে "ইউনাইটেড কিংডম" এবং নিচের ব্যানারে "চ্যাম্পিয়ন" শব্দটি খোদাই করা রয়েছে। কেন্দ্রীয় প্লেটটি সোনার বিভাজক দিয়ে বেল্টের দুটি পাশের প্লেটগুলি থেকে আলাদা করা হয়েছে । পার্শ্বপ্লেটগুলো অপসারণযোগ্য বৃত্তাকার চাকতি রয়েছে যা, বর্তমান শিরোপাধারীদের লোগো সম্বলিত চাকতি দিয়ে প্রতিস্থাপন করা যায়; তবে শিরোপাটি খালি থাকলে পার্শ্বপ্লেটগুলিতে একটি লাল গ্লোবের উপর ডাব্লিউডাব্লিউই'র লোগো সংযুক্ত থাকে। প্লেটগুলি একটি কালো চামড়ার বেল্টের উপর সংযুক্ত রয়েছে। শিরোপাটি প্রথমে ডাব্লিউডাব্লিউই ইউনাইটেড কিংডম চ্যাম্পিয়নশিপ হিসাবে চালু হয়েছিল, তখন মূল প্লেটের কেন্দ্রে ডাব্লিউডাব্লিউই লোগোযুক্ত ছিল। ১ জানুয়ারী ২০২০ এ নাম পরিবর্তন করে এনএক্সটি ইউনাইটেড কিংডম চ্যাম্পিয়নশিপ পরিবর্তন করা হলে ডাব্লিউডাব্লিউই লোগোটি এনএক্সটি ইউকে লোগো দিয়ে প্রতিস্থাপন করা হয়।
  
  শিরোপাধারী ও শিরোপা সংখ্যা 
   ,  পর্যন্ত তিন বার শিরোপাটি হাত বদল হয়েছে। টেইলার বেট প্রথম শিরোপা জয় করেন। তিনি এই শিরোপার সর্বকনিষ্ঠ ধারণকারী। মাত্র ১৯ বছর বয়সে এই শিরোপা জয় করেন। তিনি ১২৫ দিন শিরোপা ধরে রাখেন। অন্যদিকে ওয়াল্টার সবচেয়ে বেশি বয়সী শিরোপাজয়ী। ৩১ বছর বয়সে এই শিরোপা জয় করেন। পিট ডান ৬৮৫ দিন (২০ মে, ২০১৭ - ৫ এপ্রিল, ২০১৯) এই শিরোপা ধরে রাখেন। বর্তমান ও সবচেয়ে দীর্ঘসময়ের শিরোপাধারী ওয়াল্টার, তিনি নিউইয়র্কের ব্রুকলিনে ৫ এপ্রিল ২০১৯  তে টেকওভার: নিউইয়র্কে পিট ডানকে পরাজিত করেছিলেন। থাম্ব|226x226পিক্সেল| ওয়াল্টার, বর্তমান চ্যাম্পিয়ন  ও সবচেয়ে দীর্ঘদিন সময়ের শিরোপাধারী (৬৮৬+ দিন)
  
  আরো দেখুন 
  
  এনএক্সটি ইউকে উইমেন্স চ্যাম্পিয়নশিপ
  ডাব্লিউডাব্লিউই ইউরোপিয়ান চ্যাম্পিয়নশীপ
  
  তথ্যসূত্র
  
  বহিঃসংযোগ 
  
    এনএক্সটি ইউনাইটেড কিংডম চ্যাম্পিয়নশিপের আনুষ্ঠানিক ইতিহাস
  
  বিষয়শ্রেণী:এনএক্সটি ইউকে
  বিষয়শ্রেণী:এইচকার্ডের সাথে নিবন্ধসমূহ
  বিষয়শ্রেণী:পেশাদার কুস্তির চ্যাম্পিয়নশিপ
  বিষয়শ্রেণী:ডাব্লিউডাব্লিউই
  বিষয়শ্রেণী:ডাব্লিউডাব্লিউই এনএক্সটির চ্যাম্পিয়নশিপ
title: এনএক্সটি ইউনাইটেড কিংডম চ্যাম্পিয়নশিপ